เช็คที่นี่! อาการและวิธีป้องกัน “ไวรัสเมอร์ส-โควี”
โรงพยาบาลสมิติเวช นำเสนอข้อมูลอาการและวิธีป้องกัน "ไวรัสเมอร์ส-โควี"
19 มิ.ย. 2558


ลักษณะของโรค
เป็นเชื้อไวรัสสายพันธุ์ใหม่ ที่ลักษณะคล้ายกับ โรคซาร์ส แต่มีความรุนแรงมากกว่า ปัจจุบันยังไม่ทราบสาเหตุ
 
กลุ่มเสี่ยง
ผู้เดินทางที่มีอาการ ไข้ไอ หรือมีน้ำมูก หรือเจ็บคอ และมีประวัติเดินทางกลับมาจากประเทศแถบตะวันออกกลาง เกาหลีใต้ ในช่วง 14 วันที่ผ่านมา
 
อาการ
-มีไข้ไอ หายใจหอบ และหายใจลำบาก อาจมีภาวะปวดบวม
-มีอาการในระบบทางเดินอาหาร เช่น ท้องเสีย อาเจียน
-ผู้ป่วยบางรายอาจมีภาวะไตวายร่วมด้วย ถ้าอาการรุนแรง อาจเสียชีวิตจากปอดอักเสบรุนแรง หรือการทำงานของอวัยวะต่างๆ ล้มเหลว
 
วิธีป้องกันเบื้องต้น
-หลีกเลี่ยงการไปฟาร์มปศุสัตว์
-ไม่คลุกคลีกับผู้ป่วยไข้หวัดหรือมีอาการปอดบวม
-ล้างมือให้บ่อยขึ้น
-หลังเดินทางกลับจากต่างประเทศ หากมอาการไข้และไอ เกิน 2 วัน ขอให้พบแพทย์ในทันที พร้อมแจ้งประวัติการเดินทาง
 
ขอขอบคุณข้อมูล จาก โรงพยาบาลสมิติเวช